2003R2336 — ET — 06.11.2016 — 003.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI MÄÄRUS (EÜ) nr 2336/2003,

30. detsember 2003,

millega kehtestatakse teatavad üksikasjalikud eeskirjad nõukogu määruse (EÜ) nr 670/2003 kohaldamiseks, milles sätestatakse põllumajandusliku päritoluga etüülalkoholi turgu käsitlevad erimeetmed







I PEATÜKK

REGULEERIMISALA

Artikkel 1

Reguleerimisala

Käesolevas määruses sätestatakse üksikasjalikud eeskirjad ühenduse etüülalkoholi bilansi ja määruses (EÜ) nr 670/2003 ettenähtud impordilitsentside süsteemi rakendamiseks.







II PEATÜKK

ÜHENDUSE BILANSS

Artikkel 2

Ühenduse bilansi koostamine

Komisjon koostab igal aastal hiljemalt 31. märtsiks ühenduse etüülalkoholi bilansi eelmise kalendriaasta kohta. Bilanss, mis sisaldab teavet alkoholituru kohta ühenduse tasandil, esitatakse veinituru korralduskomiteele vastavalt käesoleva määruse lisas I sätestatud vormile ning see avaldatakse Euroopa Liidu Teatajas.

Artikkel 3

Andmed põllumajandusliku päritoluga etüülalkoholi kohta

Liikmesriigid edastavad komisjonile hiljemalt vastavale ajavahemikule järgneva ülejärgmise kuu viimaseks tööpäevaks järgmised andmed määruse (EÜ) nr 670/2003 artikli 1 lõikes 1 osutatud põllumajandusliku päritoluga alkoholi kohta:

▼M2

a) kvartali impordimaht kolmandatest riikidest, liigitatuna kombineeritud nomenklatuuri koodi ja päritolu järgi vastavalt ühenduse väliskaubandusstatistikas kasutatava riikide ja territooriumide nomenklatuuri koodidele, mis on sätestatud komisjoni määruses (EÜ) nr 1779/2002, ( 1 ) vastavalt käesoleva määruse artikli 9 kolmandale lõigule;

b) kvartali ekspordimaht kolmandatesse riikidesse, sealhulgas ka kogu mittepõllumajandusliku päritoluga alkoholi eksport, vastavalt käesoleva määruse artikli 9 kolmandale lõigule;

c) toodang kvartalis, liigitatuna alkoholi tootmiseks kasutatud tooraine järgi;

d) eelmise kvartali müügimaht, liigitatuna kasutusvaldkondade järgi;

e) alkoholitootjate varude suurus nende asukohariigis aasta lõpu seisuga;

f) jooksva aasta toodangu prognoos kaks korda aastas – vastavalt enne 28. veebruari ja 31. augustit.

▼B

Esimese lõigu punkti d tähenduses on “müük” etüülalkoholi üleandmine alkoholitootjalt või -importijalt töötlemiseks või pakendamiseks.

Andmed esitatakse puhta alkoholi hektoliitrites.

Liikmesriigid võivad kehtestada andmete esitamise korra esimese lõigu punktides c, d, e ja f osutatud andmete kogumiseks.

Artikkel 4

Andmed mittepõllumajandusliku päritoluga alkoholi kohta

Liikmesriigid edastavad komisjonile hiljemalt vastavale ajavahemikule järgneva ülejärgmise kuu viimaseks tööpäevaks järgmised andmed määruse (EÜ) nr 670/2003 artikli 3 lõike 3 teises lõigus osutatud mittepõllumajandusliku päritoluga alkoholi kohta:

a) toodang kvartalis, liigitatuna sünteetilise alkoholi ja vastavalt vajadusele muude alkoholiliikide kaupa;

▼M2

b) kvartali impordimaht kolmandatest riikidest;

c) kvartali ekspordimaht kolmandatesse riikidesse;

▼B

d) eelmise kvartali müügimaht, liigitatuna sünteetilise alkoholi ja vastavalt vajadusele muude alkoholiliikide kaupa;

e) alkoholitootjate varude suurus nende asukohariigis aasta lõpu seisuga, liigitatuna sünteetilise alkoholi ja vastavalt vajadusele muude alkoholiliikide kaupa.

Esimese lõigu punkti d tähenduses on “müügimaht” tootjate poolt ühenduse turul müüdud alkoholi kogus.

▼M2

Andmed esitatakse puhta alkoholi hektoliitrites.

▼B







III PEATÜKK

IMPORDILITSENTSID

▼M3 —————

▼M1 —————

▼M3 —————

▼M1 —————

▼B







IV PEATÜKK

LÕPPSÄTTED

▼M2

Artikkel 9

Käesoleva määruse artiklites 3, 4 ja 7 osutatud teatised edastatakse komisjonile vastavalt komisjoni määrusele (EÜ) nr 792/2009 ( 2 ).

Kõik teatised peavad hõlmama tühiteatisi.

Artikli 3 esimese lõigu punktides a ja b osutatud teatised edastatakse komisjoni taotluse korral, mis saadetakse liikmesriikidele olemasoleva infosüsteemi kaudu.

▼B

Artikkel 10

Kehtetuks tunnistamine

Käesolevaga tunnistatakse määrus (EMÜ) nr 2541/84 kehtetuks.

Artikkel 11

Jõustumine

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolevat määrust kohaldatakse alates 1. jaanuarist 2004.

Käesolev määrus on tervikuna siduv ja vahetult kohaldatav kõikides liikmesriikides.









I LISA

▼M2 —————